หนูเจาะหูตรงกระดูกอ่อนมาได้3เดือนกว่าแล้วค่ะ แล้วตอนนี้คือมันเริ่มมีอาการบวมแล้วก็เลือดออกค่ะ ตอนนี้เลยถอดก้านใสออกแล้วค่ะ อยากทราบว่าควรทำยังไงดีคะ
สวัสดีค่ะ โดยปกติแล้วการเจาะหูไม่ควรทำตรงที่เป็นกระดูกอ่อน เพราะเสี่ยงต่อการติดเชื้อและทำให้กระดูกอ่อนผิดรูปตามมาได้หากแผลที่เจาะหูมา ปวด บวม แดง มีเลือดหรือหนองไหล เป็นสัญญาณว่าอาจมีการอักเสบหรือติดเชื้อที่แผล ควรไปพบแพทย์เพื่อตรวจดู หากแพทย์ดูลักษณะแล้วน่าจะมีการติดเชื้อ จะจ่ายยาฆ่าเชือมาให้รับประทาน และถ้าแผลเจ็บและอักเสบมากอาจจะต้องงดใส่ตุ้มหูไปก่อนใช้สำลีชุบน้ำเกลือสะอาดเช็ดน้ำสีเหลืองที่ไหลออกมาเบาๆ รับประทานยาแก้ปวดได้ถ้ามีอาการปวดร่วมด้วยค่ะ